ddrg/super_eurlex huggingface dataset:
(3)

De seneste hændelser, hvor kunstnere i musikbranchen er blevet påvirket negativt af anvendelsen af toldforskrifterne ved indførsel, har vist, at der er behov for at forenkle adgangen til proceduren for midlertidig indførsel ved at tillade, at sådanne transportable musikinstrumenter kan angives ved enhver anden handling. For at undgå, at tilsvarende problemer opstår i forbindelse med udførsel og genindførsel, bør en sådan forenkling også omfatte transportable musikinstrumenter, der er angivet til udførsel, eller som er blevet genindført og angivet til fri omsætning som returvarer af rejsende.
(8)

Direkte levering fra producenten til den endelige forbruger eller til lokale detailvirksomheder, der leverer kød direkte til den endelige forbruger som fersk kød, af små mængder kød af fjerkræ og lagomorfer, der er slagtet på bedriften, falder uden for anvendelsesområdet for forordning (EF) nr. 853/2004. Det ville imidlertid være en supplerende byrde for små producenter at begrænse denne bestemmelse til kun at omfatte fersk kød, indtil revisionsarbejdet for denne forordning er færdigt. Forordning (EF) nr. 1162/2009 omfatter derfor en undtagelse fra bestemmelserne i forordning (EF) nr. 853/2004 vedrørende direkte levering af sådanne varer på visse betingelser, uden at det begrænses til fersk kød. Denne undtagelse bør bibeholdes i den supplerende overgangsperiode, der fastsættes ved nærværende forordning.
(8)

I henhold til artikel 3, stk. 2, i forordning (EF) nr. 1331/2008 skal Kommissionen indhente en udtalelse fra Den Europæiske Fødevaresikkerhedsautoritet, inden den opdaterer EU-listen over fødevaretilsætningsstoffer i bilag II til forordning (EF) nr. 1333/2008, undtagen hvis den pågældende opdatering ikke kan få virkninger for menneskers sundhed. Eftersom tilladelsen til at anvende natriumphosphater (E 339) til at forbedre de mekaniske egenskaber for naturtarme til pølser er ensbetydende med en opdatering af nævnte liste, som ikke kan få virkninger for menneskers sundhed, er det ikke nødvendigt at anmode om en udtalelse fra Den Europæiske Fødevaresikkerhedsautoritet.
(5)

Panelet konkluderede endvidere, at jord og sedimenter naturligt indeholder lagre af dioxiner og PCB'er. Overførsel af dioxiner og PCB'er fra jordbund til planter via rodnettet er generelt af mindre betydning. I de seneste år er der i en række prøver af fårelever fra forskellige europæiske lande fundet høje koncentrationer af dioxiner og PCB'er, uden at disse har kunnet sættes i forbindelse med specifikke kontamineringskilder. For får er græsningsaktiviteten en primær eksponeringsfaktor. Under græsning kan dyrene komme til at indtage jord via partikler afsat på grøntsager, eller de kan indtage jorden direkte, når de bider foderplanter over tæt ved jordoverfladen. Indtagelsen af jord varierer i bemærkelsesværdig grad og er yderst sæsonbetinget: Der foreligger oplysninger om en middelindtagelse af jord på omkring 8 % af tørstofindtagelsen. Samlet set vil indtagelsen af jord kunne bidrage væsentligt til fårs eksponering for dioxiner og PCB'er. Der foreligger kun begrænsede data om overførsel af dioxiner og/eller PCB'er til fårelever via foderet. Ifølge de modtagne oplysninger varierede overførselsforholdet fra 5 til 175, afhængigt af hvilke polychlorerede dibenzo-p-dioxiner (PCDD)-, polychlorerede dibenzofuraner (PCDF)- eller PCB-kongenere der er tale om, og tallet var ca. fire gange højere for lever end for kød eller nyre.
KOMMISSIONENS GENNEMFØRELSESFORORDNING (EU) Nr. 1063/2013

af 30. oktober 2013

om ændring af Kommissionens forordning (EØF) nr. 2454/93 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks for så vidt angår anvendelsen af ækvivalenssystemet i sukkersektoren

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Rådets forordning (EØF) nr. 2913/92 af 12. oktober 1992 om indførelse af en EF-toldkodeks (1), særlig artikel 247, og

ud fra følgende betragtninger:

Punkt 3 i bilag 74 til Kommissionens forordning (EØF) nr. 2454/93 (2) tillader anvendelse af ækvivalente varer mellem rårørsukker (KN-kode 1701 11 90) og råroesukker (KN-kode 1701 12 90), forudsat at der opnås forædlingsprodukter henhørende under KN-kode 1701 99 10 (hvidt sukker).

Imidlertid kan punkt 3 i bilag 74 til forordning (EØF) nr. 2454/93 ikke anvendes korrekt, fordi der ikke findes et marked for råroesukker i Unionen.

Hvidt sukker fremstilles normalt af sukkerroer gennem en kontinuerlig proces. Råroesukker fremstilles ikke som et særskilt produkt ved denne proces og kan derfor ikke markedsføres. Brugen af sukkerroer i stedet for råroesukker som ækvivalente varer bør derfor tillades.

Udbyttet af rårørsukker bør beregnes efter metoden under punkt B, nr. III, punkt 3, i bilag IV til Rådets forordning (EF) nr. 1234/2007 (3) , fordi der her er tale om er en særlig beregningsmetode, som anvendes i sukkersektoren.

VEDTAGET DENNE FORORDNING:

Artikel 1

Punkt 3 i bilag 74 til forordning (EØF) nr. 2454/93 affattes således:

»3. Sukker

Anvendelse af ækvivalente varer er tilladt mellem rårørsukker fra tredjelande henhørende under KN-kode 1701 13 90 og/eller KN-kode 1701 14 90 og sukkerroer henhørende under KN-kode 1212 91 80, forudsat at der opnås forædlingsprodukter henhørende under KN-kode 1701 99 10 (hvidt sukker).

Den tilsvarende mængde rårørsukker af den standardkvalitet, som er fastsat i punkt B, nr. III, i bilag IV til Rådets forordning (EF) nr. 1234/2007 (4), beregnes ved at multiplicere mængden af hvidt sukker med en koefficient på 1,0869565.

Den tilsvarende mængde rårørsukker, der ikke er af standardkvalitet, beregnes ved at multiplicere mængden af hvidt sukker med en koefficient, der findes ved at dividere 100 med udbyttet af rårørsukker. Udbyttet af rårørsukker beregnes som fastsat i punkt B, nr. III, punkt 3, i bilag IV til forordning (EF) nr. 1234/2007.
(5)

Fisk kan saltes og konserveres, ved at råvaren tilføres store mængder salt. Saltning er blevet udviklet fra at være blot en enkelt fase til nu at være en flertrinsproces, som omfatter ansaltning (forsaltning), hvilket gør det muligt at afkorte saltningstiden og giver en forholdsvis homogen saltkoncentration i fiskemusklen. I denne proces ansaltes fisken først ved indsprøjtning og/eller lagesaltning med en forberedt saltlage med en kontrolleret saltkoncentration. Efterfølgende tørsaltes fisken med henblik på at opnå den rette saltkoncentration i slutproduktet.
(3)

Ifølge aftalen om oprettelse af en associering mellem Det Europæiske Fællesskab og dets medlemsstater på den ene side og Republikken Chile på den anden side, som blev godkendt ved Rådets afgørelse 2002/979/EF (3), er »Pisco« en beskyttet betegnelse på spiritus med oprindelse i Chile. Derfor bør det præciseres, at beskyttelsen af den geografiske betegnelse »Pisco« for produkter med oprindelse i Peru ikke hindrer anvendelsen af en sådan betegnelse for produkter med oprindelse i Chile.
(5)

Ifølge artikel 5 i forordning (EF) nr. 470/2009 skal Det Europæiske Lægemiddelagentur overveje at anvende maksimalgrænseværdier for restkoncentrationer, som er fastsat for et farmakologisk virksomt stof i en bestemt fødevare i forbindelse med en anden fødevare hidrørende fra samme art, eller maksimalgrænseværdier for restkoncentrationer, som er fastsat for et farmakologisk virksomt stof i en eller flere arter i forbindelse med andre arter.
(6)

Ifølge artikel 5 i forordning (EF) nr. 470/2009 skal Det Europæiske Lægemiddelagentur overveje at anvende maksimalgrænseværdier for restkoncentrationer, som er fastsat for et farmakologisk virksomt stof i en bestemt fødevare i forbindelse med en anden fødevare hidrørende fra samme art, eller maksimalgrænseværdier for restkoncentrationer, som er fastsat for et farmakologisk virksomt stof i en eller flere arter i forbindelse med andre arter.
(2)

Godkendelserne af aktivstofferne clothianidin, dimoxystrobin, oxamyl og pethoxamid udløber mellem den 31. juli 2016 og den 30. september 2016. Der er indgivet ansøgninger om fornyelse af godkendelsen af disse aktivstoffer. Da bestemmelserne i Kommissionens gennemførelsesforordning (EU) nr. 844/2012 (3) finder anvendelse på disse aktivstoffer, er det nødvendigt at sikre, at ansøgerne har tilstrækkelig tid til at afslutte fornyelsesproceduren i overensstemmelse med nævnte forordning. Som følge heraf kan godkendelserne af de pågældende aktivstoffer forventes at udløbe, inden der er truffet beslutning om at forny dem. Det er derfor nødvendigt at forlænge deres godkendelsesperioder.
(7)

Kommissionen har draget den konklusion, at eftersom anvendelsen af bifenox under bestemte miljømæssige betingelser potentielt kan lede til dannelsen af nitrofen, kan det ikke udelukkes, at der er en risiko for miljøet, medmindre der indføres yderligere restriktioner.
(2)

I sin meddelelse om modernisering af EU's statsstøttepolitik (4) af 8. maj 2012 indledte Kommissionen en generel revision af statsstøttereglerne. I forbindelse med denne undersøgelse er forordning (EF) nr. 994/98 allerede blevet ændret ved Rådets forordning (EU) nr. 733/2013 (5). En række andre instrumenter, der er relevante for vurderingen af statsstøtte i landbrugssektoren, er stadig i færd med at blive revideret, navnlig de fremtidige regler om udvikling af landdistrikterne, de nye retningslinjer for statsstøtte til landbruget og den nye generelle gruppefritagelsesordning, der erstatter Kommissionens forordning (EF) nr. 800/2008 (6). Det vil ikke være muligt at færdiggøre tilpasningen af disse instrumenter, før forordning (EF) nr. 1857/2006 udløber, eller de vil ikke gælde fuldt ud fra den 1. januar 2014. For at sikre en konsekvent fremgangsmåde for alle statsstøtteinstrumenter bør anvendelsesperioden for forordning (EF) nr. 1857/2006 derfor forlænges til den 30. juni 2014.
(82)

Der mindes om, at ifølge retspraksis (8) har institutionerne behov for at fastsætte en fortjenstmargen, som EU-erhvervsgrenen med rimelighed kunne forventes at have under normale konkurrencevilkår i en situation uden subsidieret import. I 2007 var fortjenstmargenen på 3,7 %; fra 2008 blev den som følge af den finansielle og økonomiske krise negativ. I klagen blev det gjort gældende, og det fremgik af undersøgelsen, at dumpingimporten begyndte at komme til EU-markedet fra 2007, da importmængden steg fra 17 727 ton i 2006 til 24 811 ton. Det var derfor ikke muligt at fastlægge en målfortjenstmargen ud fra den fortjeneste, der med rimelighed kunne forventes af EU-producenterne af samme vare. Kommissionen konkluderede derfor, jf. artikel 95 i forordningen om midlertidig told, at det ikke var hensigtsmæssigt at anvende målfortjenesten på 5 % ud fra den reelle fortjeneste i andre dele af stålindustrien, som ikke har lidt under dumpingimport og subsidieret import, således som det er sket i andre nylige undersøgelse om lignende varer i samme sektor (9). Det skal desuden bemærkes, at fortjenstmargenen på 3,7 % i 2007 i mange tilfælde også betragtes som for lav på grund af den stigende tilstedeværelse af dumpingimport. Målfortjenesten på 5 % blev derfor opretholdt med henblik på de endelige konklusioner.
(4)

En forlængelse af undtagelsen er derfor nødvendig for at give Guatemala tilstrækkelig tid til at forberede sin fiskeriforarbejdningssektor til at overholde reglerne for opnåelse af præferenceoprindelse for fisk.
(6)

Bevillingstoldmyndigheden skal høre toldmyndighederne i de øvrige medlemsstater, som omfattes af rutefarten, før en bevilling til fast rutefart udstedes. Hvis indehaveren af en sådan bevilling (i det følgende benævnt »indehaveren«) efterfølgende ønsker at udvide tjenesten til andre medlemsstater, er der behov for yderligere høringer af toldmyndighederne i disse medlemsstater. For så vidt muligt at undgå, at det bliver nødvendigt at foretage yderligere høringer efter udstedelsen af bevillingen, bør det fastsættes, at rederier, der ansøger om en bevilling, foruden en liste over de medlemsstater, der reelt omfattes af tjenesten, også anfører medlemsstater, der potentielt kunne omfattes, for derigennem at erklære, at de har planer om fremtidige tjenester.
(2)

Som følge af den tekniske og økonomiske udvikling kan den fastsatte minimumsdækningsgrad for modtagelser tilpasses, samtidig med at statistikker, der opfylder kvalitetsindikatorerne og de gældende regler, bevares. Denne forenkling vil gøre det muligt at begrænse indberetningsbyrden for dem, der skal afgive de statistiske oplysninger, navnlig de små og mellemstore virksomheder. Dækningsgraden for modtagelser bør derfor nedsættes fra 95 % til 93 %.
(2)

Skæringsdatoen 18. marts 2010 i artikel 12, stk. 1, er overskredet, og markedsføring og anvendelse af methylbromid til karantæneformål og desinfektion inden afsendelse er ikke længere tilladt. Der er derfor ikke længere behov for, at medlemsstaterne hvert år bliver bedt om at indsende oplysninger om, hvor meget methylbromid der er givet tilladelse til at anvende til karantæneformål og desinfektion inden afsendelse i henhold til artikel 12, stk. 2.
(8)

I overensstemmelse med resultatet af konsultationerne mellem kyststaterne om forvaltningen af makrel, blåhvilling, atlanto-skandisk sild og kuller i Nordsøen kan Unionen tillade, at EU-fartøjer fisker op til 10 % ud over den kvote, som er til rådighed for Unionen, såfremt de mængder, der udnyttes ud over den kvote, som er til rådighed for Unionen, trækkes fra dens kvote i 2014. Unionen må i 2014 tilsvarende anvende eventuelle uudnyttede mængder, der udgør op til 10 % af den kvote, som er til rådighed for Unionen i 2013. Det er hensigtsmæssigt at give de berørte medlemsstater en sådan fleksibilitet i forbindelse med fastsættelsen af disse fiskerimuligheder med henblik på at sikre EU-fartøjer ensartede spilleregler ved at give de berørte medlemsstater mulighed for at anvende en fleksibel kvote. Har en medlemsstat ikke valgt at gøre brug af fleksibilitetskvoten for så vidt angår en bestemt bestand, er det hensigtsmæssigt, at artikel 3 og 4 i forordning (EF) nr. 847/96 fortsat finder anvendelse i overensstemmelse med artikel 10, stk. 2, i forordning (EU) nr. 40/2013.
B85I

En virksomhed investerer ikke udelukkende med henblik på at opnå kapitalgevinst, investeringsafkast eller begge, hvis virksomheden eller et andet medlem af den koncern, hvori virksomheden indgår (dvs. den koncern, som investeringsvirksomhedens øverste modervirksomhed har bestemmende indflydelse på), opnår eller har som mål at opnå andre fordele ved virksomhedens investeringer, som ikke er tilgængelige for andre parter, der ikke har forbindelse til den virksomhed, der er investeret i. Sådanne fordele omfatter: a) Erhvervelse, brug, udveksling eller udnyttelse af processer, aktiver eller teknologi tilhørende en virksomhed, der er investeret i. Dette omfatter, at virksomheden eller et andet koncernmedlem har uforholdsmæssigt vidtgående, eller eksklusive, rettigheder til at erhverve aktiver, teknologi, produkter eller tjenesteydelser fra en virksomhed, der er investeret i, f.eks. i form af en forkøbsret til et aktiv fra en virksomhed, der er investeret i, hvis aktivet vurderes at udvikle sig positivt. b) Fælles ordninger (som defineret i IFRS 11) eller andre ordninger mellem virksomheden eller et andet koncernmedlem og en virksomhed, der er investeret i, om udvikling, fremstilling, markedsføring eller levering af produkter eller tjenesteydelser. c) Finansielle garantier eller aktiver, som en virksomhed, der er investeret i, stiller som sikkerhed for virksomhedens eller et andet koncernmedlems lån (en investeringsvirksomhed vil imidlertid stadig kunne bruge en investering i en virksomhed som sikkerhed for et hvilket som helst lån). d) En forkøbsret for en af virksomhedens nærtstående parter til fra den pågældende virksomhed eller et andet koncernmedlem at købe en ejerandel i en virksomhed, som virksomheden har investeret i. e) Med forbehold af afsnit B85J transaktioner mellem virksomheden eller et andet koncernmedlem og en virksomhed, der er investeret i, som i) foregår på betingelser, som ikke kan opnås af virksomheder, som ikke er nærtstående parter til enten virksomheden, et andet koncernmedlem eller den virksomhed, der er investeret i, ii) ikke er til dagsværdi eller iii) udgør en væsentlig del af forretningsaktiviteten for den virksomhed, der er investeret i, eller virksomheden, herunder andre koncernvirksomheders forretningsaktiviteter.
(1)

Ved Kommissionens direktiv 2006/74/EF (2) blev dichlorprop-P optaget som aktivstof i bilag I til Rådets direktiv 91/414/EØF (3) på betingelse af, at de berørte medlemsstater pålagde den anmelder, der anmodede om, at dichlorprop-P blev optaget i bilaget, at fremlægge yderligere bekræftende oplysninger om dyremetabolisme og vurderingen af den akutte risiko og risikoen på kort sigt for fugle og af den akutte risiko for planteædende pattedyr.
1.

Naser Bateni

Født d. 16. december 1962, iransk statsborger

Naser Bateni handler på vegne af IRISL. Han var chef for IRISL indtil 2008 og derefter direktør for IRISL i Europa GmbH. Han er administrerende direktør for Hanseatic Trade and Trust Shipping GmbH (HTTS), der som deres generelle agent udfører vigtige tjenesteydelser for Safiran Payam Darya Shipping Lines (SAPID) og Hafize Darya Shipping Lines (HDS Lines). Begge er enheder, der er opført på listen, og som handler på vegne af IRISL
(4)

(4) Disse foranstaltninger hører under anvendelsesområdet for traktaten om Den Europæiske Unions funktionsmåde, og det er derfor nødvendigt at indføre lovgivning på EU-plan for at gennemføre den, navnlig for at sikre, at de økonomiske aktører i alle medlemsstaterne anvender den på samme måde.
(6)

Forbrugerne bør fortsat have passende information og ikke vildledes eller gøres forvirrede, når fødevarevirksomheder giver oplysninger om fravær eller reduceret forekomst af gluten i fødevarer efter ophævelsen af forordning (EF) nr. 41/2009. Det er derfor nødvendigt at ændre artikel 36, stk. 3, i forordning (EU) nr. 1169/2011 for at give Kommissionen mulighed for at indføre ensartede betingelser for fødevareoplysning om fravær eller reduceret forekomst af gluten i fødevarer, som ledere af fødevarevirksomheder kan give —
(3)

Ved brev af 13. august 2013 har Cypern meddelt Kommissionen, at medlemsstaten har revideret det udnyttede landbrugsareal, som kan komme i betragtning til at modtage betalinger i henhold til den generelle arealbetalingsordning, jf. artikel 124, stk. 1, i forordning (EF) nr. 73/2009. I revisionen tages det i betragtning, at mange producenter de seneste år har opgivet deres dyrkede jord som følge af usædvanlige vejrforhold i årene 2006-2009 i form af tørke og vandknaphed til vandingssystemer, som har haft stor indflydelse på hele Cyperns netværk af dæmninger. Derfor er det overordnede område, som der er ansøgt betaling for, blevet mindre siden 2007, hvilket viser, at sådanne opgivelser af jord er af permanent karakter og berettiger en revision af det udnyttede landbrugsareal. Derudover er revisionen en følge af de erfaringer, der er gjort de seneste år, med efterprøvning af støtteberettigelsesbetingelserne for arealbetaling i henhold til den generelle arealbetalingsordning, som har bevirket en ajourføring af systemet til identificering af landbrugsparceller, jf. artikel 17 i forordning (EF) nr. 73/2009, og som har vist, at det udnyttede landbrugsareal, der var holdt i god landbrugsmæssig stand pr. 30. juni 2003, var mindre end tidligere anslået. Landbrugsarealet for den generelle arealbetalingsordning bør derfor reduceres til 127 000 ha.
(4)

Det er i overensstemmelse med artikel 13, stk. 2, i forordning (EF) nr. 1107/2009, sammenholdt med samme forordnings artikel 6, og på grundlag af den foreliggende videnskabelige og tekniske viden nødvendigt at ændre godkendelsesbetingelserne for rapsolie for så vidt angår maksimumsværdierne for den toksikologiske relevante urenhed erucasyre.
(1)

Ved Rådets forordning (EU) nr. 40/2013 af 21. januar 2013 om fastsættelse for 2013 af fiskerimuligheder i EU-farvande og for EU-fartøjer i visse andre farvande for visse fiskebestande og grupper af fiskebestande, der er omfattet af internationale forhandlinger eller aftaler (2), er der fastsat kvoter for 2013.
(15)

Gennemførelsen af et forbud for medlemsstaterne mod at videregive intern viden til nogen, der arbejder for en kvoteudbyder, kan vise sig at være praktisk umulig eller have negativ indvirkning på det arbejde, som udføres af den udpegede kvoteudbyder eller personer, der arbejder for kvoteudbyderen. Kvoteudbydere har kun en begrænset rolle ved gennemførelsen af auktionerne, og der findes en række foranstaltninger til at mindske risikoen for insiderhandel, herunder foranstaltninger i situationer, hvor kvoteudbyderen eller personer, der arbejder for kvoteudbyderen, har adgang til interne oplysninger. I den sammenhæng er et fuldstændigt forbud ude af proportioner. Medlemsstaterne bør dog have ansvaret for at sikre, at en udpeget kvoteudbyder har tilstrækkelige foranstaltninger til at forhindre insiderhandel, før de videregiver sådanne interne oplysninger.
(2)

Siden GSP trådte i kraft i 1995, har Unionen uden for GATT autonomt åbnet EU-toldkontingenter til nultold for bestemte mængder af forarbejdede varer af jute og kokos. De toldkontingenter, der ved forordning (EF) nr. 32/2000 blev åbnet for disse varer, blev videreført indtil den 31. december 2013 ved Kommissionens gennemførelsesforordning (EU) nr. 17/2012 (2).
(1)

Direktiv 2002/99/EF indeholder generelle dyresundhedsbestemmelser for produktion, tilvirkning og distribution inden for Unionen og for indførsel fra tredjelande af animalske produkter til konsum og bestemmelser om fastsættelse af særlige regler for samt certifikatudstedelse i forbindelse med transit.
(2)

Den 16. september 2013 afsagde Retten dom i sag T-489/10 (2), hvorved den annullerede Rådets afgørelse om at opføre Islamic Republic of Iran Shipping Lines, Bushehr Shipping Co. Ltd, Hafize Darya Shipping Lines (HDSL), Irano – Misr Shipping Co., Irinvestship Ltd, IRISL (Malta) Ltd, IRISL Club, IRISL Europe GmbH, IRISL Marine Services and Engineering Co., ISI Maritime Ltd, Khazar Shipping Lines, Leadmarine, Marble Shipping Ltd, Safiran Payam Darya Shipping Lines (SAPID), Shipping Computer Services Co., Soroush Saramin Asatir Ship Management, South Way Shipping Agency Co. Ltd og Valfajr 8th Shipping Line Co. på listen over personer og enheder, der er omfattet af restriktive foranstaltninger, i bilag IX til forordning (EU) nr. 267/2012.